PRILOG IV
PROJEKTNI ZADATAK

PREDMET  NABAVE: Implementacija GIS sustava za upravljanje komunalnom naknadom

1. OPIS PREDMETA NABAVE
1.1. Uvod
Predmet ove  nabave je izrada, implementacija i održavanje modularnog WEB GIS sustava za strateško upravljanje prostornim podacima na području Grada Otoka, s primarnim fokusom na digitalizaciju i unaprjeđenje cjelokupnog procesa naplate komunalne naknade.
Sustav se razvija kao integrirano informacijsko rješenje za upravljanje prostornim podacima te predstavlja podršku u izvršavanju zakonskih obveza propisanih važećim propisima Republike Hrvatske koji uređuju područje prostornog uređenja, komunalnog gospodarstva te vođenja službenih evidencija, sukladno Zakonu o komunalnom gospodarstvu ("Narodne novine" 68/18, 110/18, 32/20 i 145/24).
Središnji elementi sustava su podaci o objektima (nekretninama) i podaci o korisnicima (obveznicima) istih, čija međusobna povezanost i točnost čine temelj za učinkovitu, transparentnu i zakonitu naplatu komunalne naknade.
1.2. Ciljevi nabave
Implementacijom ovog rješenja Naručitelj ostvaruje sljedeće ciljeve:
	Red. br.
	Cilj
	Opis

	1.
	Povećanje prihoda
	Identifikacija neprijavljenih objekata i neevidentiranih korisnika/obveznika kroz prostorne analize i usporedbu s postojećim evidencijama

	2.
	Točnost podataka
	Uspostava jedinstvene i vjerodostojne evidencije objekata i korisnika s mogućnošću kontrole i ažuriranja

	3.
	Transparentnost
	Precizna evidencija objekata i površina temeljena na stvarnom stanju na terenu, s jasnim prikazom veze između objekta i obveznika

	4.
	Efikasnost naplate
	Automatizacija obračuna, brža obrada zahtjeva i jednostavnije donošenje odluka temeljenih na vizualnim i atributnim podacima

	5.
	Usklađenost
	Usklađivanje s digitalnim standardima poslovanja i zakonskim regulativama (GDPR, NIPP, Zakon o komunalnom gospodarstvu)

	6.
	Digitalna transformacija
	Temelj za daljnju digitalizaciju i razvoj pametnog grada




1.3. Podaci koje osigurava Naručitelj
Naručitelj će Ponuditelju na korištenje dostaviti sljedeće prostorne i druge podatke za područje jedinice lokalne samouprave:
	Red. br.
	Vrsta podataka
	Opis
	Format

	1.
	Katastarski podaci
	Podaci o katastarskim česticama (broj čestice, površina, kultura, razred, itd.)
	SHP, DWG, GML

	2.
	LIDAR snimak
	Oblačni podaci (point cloud) i/ili digitalni model terena (DEM) i digitalni model površine (DSM)
	LAS, LAZ, GeoTIFF

	3.
	Adresni model
	Službeni adresni registar s podacima o adresama objekata
	Excel, CSV, SHP

	4.
	Ortofoto podloge
	Georeferencirane zračne snimke područja Naručitelja
	GeoTIFF, ECW, i drugo

	5.
	Podaci o obveznicima
	Postojeće evidencije obveznika komunalne naknade
	Excel, CSV, analogno

	6.
	Podaci o objektima
	Postojeće evidencije objekata (po mogućnosti)
	Excel, CSV, SHP,analogno




2. TEHNIČKA SPECIFIKACIJA SUSTAVA
Ključni podaci u sustavu
	Vrsta podataka
	Opis
	Primjeri

	Podaci o objektima
	Svi prostorni i atributni podaci o nekretninama koje podliježu plaćanju komunalne naknade
	Adresa, katastarska čestica, površina/obujam, namjena, zona, koeficijent zone, koeficijent namjene, katnost, status objekta

	Podaci o korisnicima (obveznicima)
	Podaci o fizičkim i pravnim osobama koje su vlasnici/korisnici objekata
	Ime i prezime / naziv tvrtke, OIB, adresa prebivališta/sjedišta, kontakt podaci, broj računa, status obveznika

	Veza objekt-korisnik
	Povezanost između objekta i njegovog korisnika/obveznika
	Identifikator objekta, identifikator korisnika, osnova vlasništva/korištenja



2.1. WEB GIS preglednik – vizualizacija objekata i korisnika
Sučelje namijenjeno vizualizaciji podataka koje omogućuje pregled svih objekata koji podliježu komunalnoj naknadi direktno na kartografskoj podlozi, s prikazom pripadajućih korisnika/obveznika.
Funkcionalnosti:
	Red. br.
	Funkcionalnost
	Opis

	1.
	Pregled katastarskih čestica
	Prikaz svih katastarskih čestica na području Naručitelja

	2.
	Pregled objekata
	Vizualni prikaz svih objekata (građevina) s pripadajućim atributnim podacima

	3.
	Pregled obveznika
	Prikaz podataka o korisnicima/obveznicima povezanih s odabranim objektom

	4.
	Slojevi zona komunalne naknade
	Poligonski prikaz zona komunalne naknade s pripadajućim koeficijentima

	5.
	Pretraga po adresi/čestici/OIB-u
	Brza pretraga objekata i obveznika po različitim kriterijima

	6.
	Grafički prikaz statusa naplate
	Vizualna indikacija statusa obveznika (uredan, djelomično plaćeno, neplaćeno, neevidentirano)

	7.
	Stilizacija prikaza
	Prikaz objekata prema vrsti (stambeni, garažni, poslovni, građevinsko zemljište koje služi obavljanju poslovne djelatnosti, neizgrađeno građevinsko zemljište)


2.2. Administrativni modul – upravljanje podacima o objektima i korisnicima
Središnje mjesto za upravljanje alfanumeričkim podacima o objektima i korisnicima, s naglaskom na njihovu međusobnu povezanost. 
a) Upravljanje podacima o objektima:
	Red. br.
	Funkcionalnost
	Opis

	1.
	Unos novog objekta
	Unos svih atributnih podataka o objektu (adresa, površina, namjena, zona, katnost, itd.)

	2.
	Ažuriranje podataka o objektu
	Mogućnost izmjene svih atributnih podataka o postojećem objektu (zamjena starih podataka novima)

	3.
	Brisanje objekta
	Mogućnost brisanja objekta iz sustava

	4.
	Povezivanje s korisnikom
	Definiranje veze između objekta i njegovog korisnika/obveznika (vlasnik, zakupac, korisnik)


b) Upravljanje podacima o korisnicima (obveznicima):
	Red. br.
	Funkcionalnost
	Opis

	1.
	Unos novog korisnika
	Unos svih podataka o obvezniku (ime/prezime/naziv, OIB, adresa, kontakt, račun, itd.)

	2.
	Ažuriranje podataka o korisniku
	Mogućnost izmjene svih podataka o postojećem korisniku (zamjena starih podataka novima)

	3.
	Brisanje korisnika
	Mogućnost brisanja korisnika iz sustava

	5.
	Status obveznika
	Evidencija statusa obveznika (npr. aktivan, neaktivan, u stečaju, itd.)


c) Povezivanje objekata i korisnika:
	Red. br.
	Funkcionalnost
	Opis

	1.
	Definiranje veze
	Povezivanje objekta s jednim ili više korisnika (suvlasništvo)

	2.
	Definiranje osnove
	Evidencija osnove korištenja/vlasništva (vlasništvo, zakup, korištenje)

	3.
	Ažuriranje veze
	Mogućnost izmjene postojeće veze između objekta i korisnika


d) Atributni podaci – obvezni sadržaj:
Atributni podaci za objekte i obveznike komunalne naknade trebaju biti prilagođeni podacima koje Naručitelj treba, uz poneke koje će u se u dogovoru s Naručiteljem uvesti, ali bez proširenje opsega funkcionalnosti samih modula:
	Podaci o objektu
	Podaci o obvezniku
	Veza objekt-korisnik

	Adresa objekta
	Naziv (ime/prezime / tvrtka)
	ID objekta

	Katastarska čestica
	OIB
	ID korisnika

	Površina (m²)
	Adresa prebivališta/sjedišta
	Osnova veze

	Obujam (m³)
	Kontakt telefon/e-mail
	

	Namjena objekta
	Broj računa
	

	Koeficijent namjene
	Status obveznika
	

	Zona
	
	

	Koeficijent zone
	
	

	Vrijednost boda
	
	

	Izračunati iznos naknade

	
	


2.3. Priprema za integraciju (Šifrarnik)
Temelj za povezivanje s ostalim sustavima Naručitelja. Potrebno je u sustavu uspostaviti šifrarnike koji će se ili se već kriste kroz više sustava, te izvesti potrebnu pripremu za buduće integracije.
Funkcionalnosti:
· Standardizacija podataka kroz definiciju šifrarnika (vrste objekata, zone, namjene, statusi)
· Interoperabilnost s budućim modulima (komunalni red, prostorno planiranje)
· Povezivanje s računovodstvenim sustavom
2.4. Slojevi zona i kalkulator naknade
Potrebno je omogućiti zasebne slojeve u programskom sustavu za poligonsko vođenje baze podataka zona komunalne naknade.
Predmetni slojevi trebaju u atributnoj tablici sadržavati kalkulator iznosa naknade prema parametrima zone, vrijednosti boda, površine/obujma objekta i koeficijenta namjene prema važećoj Odluci o komunalnoj naknadi Naručitelja.
Automatski obračun naknade:
· Sustav automatski izračunava iznos komunalne naknade na temelju:
· Površine/obujma objekta
· Zone u kojoj se objekt nalazi
· Koeficijenta zone
· Koeficijenta namjene
· Vrijednosti boda
· Obveznik plaćanja komunalne naknade dužan je prijaviti promjene podataka bitnih za utvrđivanje obveze plaćanja (promjene obračunske površine ili namjene nekretnine) – sustav mora omogućiti evidentiranje ovih promjena ažuriranjem trenutnih podataka.

2.5. 360° Video preglednik – provjera stvarnog stanja objekata
Integrirani alat za virtualni obilazak terena. Aplikacija za pregledavanje 360° video snimaka koje će se realizirati u sklopu projekta. Treba imati sljedeće. 
Funkcionalnosti:
· Prikaz terenskih snimaka u 360 stupnjeva
· Prikaz postojanja snimaka na karti, linijski, u odnosu na cestovnu mrežu, uz prikaz trenutne lokacije na kojoj se odvija 360° virtualni pogled.
· Referentna provjera stvarnog stanja objekata (vrsta objekta, fasada, postojanje objekta) bez fizičkog izlaska na teren
· Potvrda podataka o objektu iz evidencije
2.6. WEB administracija korisnika
Sigurnosni modul za upravljanje pristupom i korisnicima sustava.
Funkcionalnosti:
· Definiranje korisničkih prava (pregled, uređivanje, administrator)

3. TERENSKO SNIMANJE I PRIPREMA PROSTORNIH PODATAKA
3.1. Mobilno 360° snimanje
Kao početni korak implementacije GIS sustava potrebno je sprovesti terensko mobilno snimanja svih cesta na području jedinice lokalne samouprave korištenjem 360° kamere s GPS pozicioniranjem montirane na vozilo za snimanje.
Snimanje predstavlja temelj za kvalitetnu uspostavu geoprostornih baza podataka te omogućuje preciznu i višestruko iskoristivu evidenciju objekata na terenu.
3.2. Svrha i primjena snimanja
Prikupljeni 360° video materijali koristit će se za:
· Kartiranje katnosti i objekata (verifikacija podataka o objektima)
· Evidenciju objekata i izgrađenosti prostora za potrebe sustava komunalne naknade
· Kontrolu i ažuriranje postojećih prostornih evidencija
· Dokumentiranje postojećeg stanja na terenu
· Identifikaciju neevidentiranih objekata i korisnika
· Brzo prikupljanje podataka na cijelom području Naručitelja
· Smanjenje potrebe za višestrukim terenskim izlascima
· Mogućnost naknadne uredske interpretacije podataka
· Kvalitetna vizualna dokumentacija postojećeg stanja
· Preciznije i učinkovitije kartiranje objekata za komunalnu naknadu
· Točnija identifikacija korisnika objekata
3.3. Integracija s GIS sustavima
Snimljeni materijali integriraju se u GIS sustav te postaju sastavni dio centralne geoprostorne baze podataka. Na temelju video zapisa i pripadajućih GPS podataka izrađuje se pomoćna evidencija objekata za potrebe komunalne naknade, čime se osigurava jedinstvena i prostorno povezana baza podataka za daljnje upravljanje.

4. OPSEG USLUGE 
4.1. Izrada geoprostorne baze podataka
· Izrada geoprostorne baze podataka svih objekata na području Naručitelja
· Evidencija objekata i obveznika s jasnom vezom između njih
· Povezivanje katastarskih čestica i objekata
· Povezivanje s adresnim podacima (službeni adresni registar DGU-a)
· Povezivanje objekata s odgovarajućim korisnicima/obveznicima
4.2. Prostorna analiza podataka
· Analiza izgrađenosti prostora
· Usporedba postojećih evidencija i ortofoto podloga
· Identifikacija neevidentiranih objekata i korisnika
· Analiza podudarnosti između prostornih i atributnih podataka
4.3. Upravljanje evidencijama
· Ažuriranje površina i namjene objekata (trenutno stanje)
· Evidencija statusa obveznika (trenutno stanje)
· Priprema podataka za donošenje rješenja
4.4. Proces naplate komunalne naknade
	Faza procesa
	Podrška sustava

	Evidencija objekata
	Unos i ažuriranje svih prostornih i atributnih podataka o objektima

	Evidencija korisnika
	Unos i ažuriranje podataka o obveznicima

	Povezivanje
	Definiranje veze između objekata i korisnika

	Obračun
	Automatski izračun iznosa naknade na temelju parametara

	Izrada rješenja
	Priprema podataka za izdavanje rješenja o komunalnoj naknadi

	Praćenje naplate
	Evidencija statusa naplate

	Kontrola
	Identifikacija neevidentiranih objekata i korisnika


4.5. Integracija podataka
· Mogućnost povezivanja s postojećim sustavima naplate i računovodstva
· Podrška daljnjoj digitalizaciji procesa
· Izvoz podataka za potrebe drugih sustava

5. DODATNE USLUGE I ISPORUKE
5.1. Inicijalno postavljanje podataka
Ponuditelj je dužan preuzeti, obraditi i unijeti u sustav sve podatke dobivene od Naručitelja u digitalnom formatu (Excel, DWG, SHP i dr.), uključujući:
· Postojeće evidencije objekata
· Postojeće evidencije obveznika
· Povezivanje objekata i obveznika prema dostupnim podacima
· Usklađivanje podataka s katastarskim i adresnim evidencijama
5.2. Vlasništvo i tajnost podataka
Svi podaci (prikupljeni, obrađeni ili dobiveni od Naručitelja) isključivo su vlasništvo Naručitelja. Ponuditelj se obvezuje podatke čuvati u strogoj tajnosti i obraditi ih u skladu s propisima o zaštiti osobnih podataka (GDPR).
5.3. Edukacija korisnika
Inicijalna praktična izobrazba djelatnika na lokaciji Naručitelja u trajanju od najmanje 4 sata, koja obuhvaća sve alate i funkcionalnosti sustava, s posebnim naglaskom na:
· Unos i ažuriranje podataka o objektima
· Unos i ažuriranje podataka o korisnicima
· Povezivanje objekata i korisnika
· Korištenje kalkulatora naknade
· Izradu izvješća i pripremu podataka za rješenja
5.4. Korisničke upute
Izrada i dostava sveobuhvatnih korisničkih uputa za korištenje sustava, s posebnim poglavljima za:
· Rad s podacima o objektima
· Rad s podacima o korisnicima
· Povezivanje objekata i korisnika
· Obračun komunalne naknade
5.5. Podrška i održavanje
· Tehnička podrška telefonom i e-mailom
· Najmanje 2 puta godišnje osobni sastanak na lokaciji Naručitelja
· Ispravak nedostataka i manje dorade funkcionalnosti
· Korekcija korisničkih grešaka
· Ažuriranje sustava sukladno promjenama propisa
Održavanje se produžuje svake godine s datumom implementacije.

6. TEHNIČKI ZAHTJEVI
1. Sustav mora biti izveden na bazi programskih rješenja otvorenog koda, bez dodatnih troškova licenci.
2. Sustav mora biti usklađen s NIPP-om (omogućiti povezivanje s uslugama geoportala NIPP-a).
3. Sustav treba omogućiti prikaz objekata komunalne naknade vezan prema adresi objekta (adresa prema službenom adresnom registru Državne geodetske uprave).
4. Sustav treba omogućiti samostalno dodavanje/brisanje objekata i obveznika kao i izmjenu svih atributnih podataka.
5. Sustav mora osigurati zaštitu osobnih podataka u skladu s GDPR-om.
6. Sustav mora omogućiti izvoz podataka u standardnim formatima (Excel, CSV, SHP, GeoJSON).
7. Sustav vodi isključivo trenutno važeće podatke – ne vodi se povijest promjena.

7. ROK IZVEDBE
Rok izvedbe je 4 (četiri) mjeseca od dana potpisa ugovora, s tim da će se WEB GIS aplikacija implementirati kako pojedini podaci budu obrađeni.

8. JAMSTVENI ROK
Ponuditelj je dužan osigurati jamstveni rok od 24 (dvadeset četiri) mjeseca od dana prihvaćanja sustava, tijekom kojeg jamči ispravan rad i podršku.

9. NAČIN IZRAČUNA CIJENE
Cijena ponude mora obuhvaćati sve troškove vezane uz predmet nabave, uključujući:
	Red. br.
	Opis
	Jed. mj.
	Količina

	1.
	Terensko 360° snimanje 
	kom
	1

	2.
	Izrada geoprostorne baze podataka (objekti, korisnici, veze) uz pripremu i obradu podataka
	kom
	1

	3.
	Softversko rješenje sa svim aplikacijama i GIS sustavom 
	kom
	1

	4.
	Godišnje održavanje sustava i podataka uz pružanje osnove za SaaS
	kom
	1



10. ZAKLJUČAK
Implementacijom WEB GIS modula komunalne naknade, s fokusom na podatke o objektima i podatke o korisnicima istih, jedinica lokalne samouprave uspostavlja centralizirani sustav upravljanja komunalnom naknadom i prostornim podacima.
Sustav omogućuje:
· Kvalitetnije upravljanje komunalnim sustavima
· Povećanje učinkovitosti rada službi
· Smanjenje troškova održavanja
· Povećanje kvalitete prostornih evidencija
· Točnu evidenciju objekata i njihovih korisnika
· Usklađenost sa zakonskim obvezama (Zakon o komunalnom gospodarstvu)
· Temelj za daljnju digitalnu transformaciju i Smart City razvoj

NAPOMENA: Ponuditelj je dužan u svojoj ponudi detaljno opisati tehnička rješenja, način implementacije i dinamiku izvođenja, te priložiti sve potrebne reference za slične provedene projekte, sukladno Pozivu za dostavu ponuda.

Dostavio/la:

M.P.
  
__________________________________________________________________________________________________ 
Mjesto i datum
